25. júní

**25. júní** er 176. dagur ársins (177. á hlaupári) samkvæmt gregoríska tímatalinu. 189 dagar eru eftir af árinu.

## Atburðir
* 253 - Lúsíus varð páfi.
* 1134 - Eiríkur eymuni varð konungur Danmerkur.
* 1243 - Innosentíus 4. (Sinibaldo Fieschi) varð páfi en þá hafði verið páfalaust í hálft annað ár frá því Selestínus 4. dó.
* 1244 - Flóabardagi var háður á Húnaflóa. Þar börðust Þórður kakali og Kolbeinn ungi Arnórsson, aðallega með grjóti.
* 1533 - Karli 5. keisara var afhent Ágsborgarjátningin.
* 1608 - Rúdolf keisari neyddist til að láta Matthíasi bróður sínum eftir Ungverjaland, Austurríki og Moravíu.
* 1630 - Gústaf Adolf 2. steig á land með lið sitt í Rügen til að taka þátt í Þrjátíu ára stríðinu.
* 1632 - Fasilides gerði eþíópísku kirkjuna aftur að þjóðkirkju.
* 1646 - Enska borgarastyrjöldin: New Model Army lagði Oxford undir sig.
* 1667 - Kristján 5. konungur Danmerkur kvæntist Charlotte Amalie af Hessen-Kassel.
* 1809 - Trampe greifi var tekinn höndum í Reykjavík af Samuel Phelps og Jörundi.
* 1876 - Orrustan við Little Bighorn átti sér stað. Custer hershöfðingi féll og 300 manna lið hans var strádrepið í bardaga við 5000 stríðsmenn Indíána undir stjórn Sitting Bull og Crazy Horse.
* 1886 - Stórstúka Íslands var stofnuð.
* 1891 - Sögupersónan Sherlock Holmes kom fram í fyrsta sinn í sögu í *The Strand Magazine*.
* 1950 - Kóreustríðið braust út.
* 1975 - Mósambík lýsti yfir stofnun sjálfstæðs ríkis.
* 1978 - Alþingiskosningar voru haldnar á Íslandi.
* 1978 - Heimsmeistaramót landsliða í knattspyrnu karla 1978: Argentína varð heimsbikarmeistari eftir 3-1 sigur á Hollendingum.
* 1980 - Múslimska bræðralagið gerði misheppnaða tilraun til að ráða forseta Sýrlands, Hafez al-Assad, af dögum.
* 1984 - Flokkur mannsins var stofnaður á Íslandi.
* 1988 - Evrópukeppnin í knattspyrnu 1988: Holland sigraði Sovétríkin 2-0 í úrslitaleik.
* 1991 - Slóvenía og Króatía lýstu yfir sjálfstæði frá Júgóslavíu sem leiddi til Tíu daga stríðsins.
* 1992 - Svartahafsráðið var stofnað.
* 1993 - Kim Campbell varð fyrsti kvenkyns forsætisráðherra Kanada.
* 1994 - Aðildarsamningar Austurríkis, Svíþjóðar, Finnlands og Noregs að Evrópusambandinu voru undirritaðir.
* 1996 - 19 bandarískir hermenn létust í sprengingu í Khobar í Sádí-Arabíu.
* 1997 - Eldfjallið Soufrière Hills gaus á Montserrat. 
* 1997 - Ómannað Progressgeimfar rakst á geimstöðina Mír.
* 1998 - Windows 98 kom út.

* 1999 - Domus Aurea, höll Nerós í Róm, var opnuð almenningi eftir langvinnar viðgerðir.
* 2007 - Hitabylgjan í Evrópu 2007: Hitamet var slegið á Ítalíu þegar hiti mældist 47 gráður í Foggia.
* 2009 - Stöðugleikasáttmálinn var undirritaður í Þjóðmenningarhúsinu.
* 2015 - Blóðbaðið í Kobanî: Yfir 220 manns létust þegar ISIL-liðar sprengdu þrjár bílasprengjur í bænum Kobanî í Sýrlandi.
* 2016 - Guðni Th. Jóhannesson sagnfræðingur var kjörinn forseti Íslands.
* 2020 – Eldur kviknaði í húsi að Bræðraborgarstíg 1 með þeim afleiðingum að þrír létust og tvær konur slösuðust alvarlega.
* 2020 - Liverpool F.C. vann ensku úrvalsdeildina í fyrsta skipti í 30 ár.
* 2021 - Þór Þorlákshöfn varð Íslandsmeistari í körfubolta í fyrsta sinn eftir að hafa sigrað Keflavík 3-1 í úrslitaviðureign.

## Fædd
* 1849 - Gustaf Cederschiöld, sænskur miðaldafræðingur (d. 1928).
* 1852 - Antoni Gaudí, spænskur arkitekt (d. 1926).
* 1864 - Walther Nernst, þýskur efnafræðingur og Nóbelsverðlaunahafi (d. 1941).
* 1866 - Arinbjörn Sveinbjarnarson, bókbindari og bæjarfulltrúi (d. 1932).
* 1900 - Louis Mountbatten, jarl og landstjóri Indlands (d. 1979).
* 1903 - George Orwell, enskur rithöfundur (d. 1950).
* 1905 - María Markan, íslensk óperusöngkona (d. 1995).
* 1907 - J. Hans D. Jensen, þýskur eðlisfræðingur og Nóbelsverðlaunahafi (d. 1973).
* 1908 - Willard Van Orman Quine, bandarískur heimspekingur (d. 2000).
* 1911 - William Howard Stein, bandarískur efnafræðingur og Nóbelsverðlaunahafi (d. 1980).
* 1924 - Sidney Lumet, bandarískur leikstjóri (d. 2011).
* 1928 - Alexei Alexeyevich Abrikosov, rússneskur eðlisfræðingur og Nóbelsverðlaunahafi (d. 2017).
* 1928 - Peyo, belgískur teiknimyndasöguhöfundur (d. 1992).
* 1928 - Seki Matsunaga, japanskur knattspyrnumaður (d. 2013).
* 1940 - Shozo Tsugitani, japanskur knattspyrnumaður (d. 1978).
* 1945 - Carly Simon, bandarísk söngkona og lagahöfundur.
* 1946 - Roméo Dallaire, kanadískur hershöfðingi.
* 1949 - Brigitte Bierlein, austurrískur dómari og kanslari.
* 1954 - Sonia Sotomayor, bandarískur dómari.
* 1956 - Anthony Bourdain, bandarískur sjónvarpskokkur og rithöfundur (d. 2018).
* 1961 - Ricky Gervais, enskur gamanleikari og rithöfundur.
* 1963 - Yann Martel, kanadískur rithöfundur.
* 1963 - George Michael, breskur söngvari og lagahöfundur (d. 2016).
* 1968 - Sigursteinn Gíslason, íslenskur knattspyrnuþjálfari. (d. 2012).
* 1969 - Yasuto Honda, japanskur knattspyrnumaður.
* 1973 - Guðmundur Ingi Þorvaldsson, íslenskur leikari.
* 1975 - Vladimir Kramnik, rússneskur skákmeistari.
* 1993 - Vilhelm Neto, íslenskur leikari.
* 1998 - Ingvar Þóroddsson, íslenskur stjórnmálamaður.
* 2001 - Eygló Fanndal Sturludóttir, íslensk kraftlyftingakona.

## Dáin
* 1134 - Níels Danakonungur (f. um 1064).
* 1533 - María Tudor, Frakklandsdrottning, kona Loðvíks 12. (f. 1496)
* 1634 - John Marston, enskt leikskáld (f. 1576)..
* 1638 - Juan Pérez de Montalbán, spænskur rithöfundur (f. 1602).
* 1822 - E. T. A. Hoffmann, þýskur rithöfundur (f. 1776).
* 1876 - George Armstrong Custer, bandarískur herforingi  (f. 1839).
* 1894 - Marie François Sadi Carnot, forseti Frakklands (f. 1837)
* 1898 - Ferdinand Cohn, þýskur örverufræðingur (f. 1828).
* 1979 - Þórarinn Guðmundsson, íslenskt tónskáld (f. 1896).
* 1983 - Oddbjørn Hagen, norskur skíðamaður (f. 1908).
* 1984 - Michel Foucault, franskur heimspekingur (f. 1926).
* 1988 - Svavar Guðnason, íslenskur listmálari (f. 1909).
* 1999 - Fred Trump, bandarískur athafnamaður (f. 1905).
* 2009 - Michael Jackson, bandarískur tónlistarmaður (f. 1958).
* 2009 - Farrah Fawcett, bandarísk leikkona (f. 1947).
* 2024 - Ragnar Stefánsson, íslenskur jarðfræðingur (f. 1938).